दोनों ने डिसिप्लिन तोड़ा तो अनुशासन कमेटी ने कोरिया भेज दिया, दो महीने से हॉस्टल नहीं पहुंचा था छात्र
कृषि कॉलेज और हॉस्टल में सामने आई लापरवाही की कहानी
आठ पुलिस वाले मौजूद थे, पता तब चला जब गिर पड़ा
सरकंडा थाने में एग्रीकल्चर के जिस छात्र ने खुदकुशी करने की कोशिश की थी उस पर कॉलेज में अनुशासन तोड़ने का आरोप था। छात्रा के खिलाफ भी कालेज प्रबंधन ने कार्रवाई की थी और दोनों का डिसिप्लिन कमेटी ने कोरिया कॉलेज ट्रांसफर कर दिया था। इसके बाद दोनों हॉस्टल में नहीं आए। उनकी परीक्षाएं हुई पर केवल छात्र ने ही यहां परीक्षा दिलाई। छात्रा पूरे समय अनुपस्थित रही।
सरकंडा स्थित कृषि महाविद्यालय में चंद्रशेखर गायकवाड़ सेकेंड इयर का छात्र है। चार महीने पहले उस पर छेड़खानी का जिस छात्रा ने आरोप लगाया था, वह भी साथ में पढ़ती थी। दोनों अपने अपने हॉस्टल में रहते थे। छात्र के साथियों के अनुसार कॉलेज में दोनों अक्सर साथ साथ रहते थे। दोनों ने डिसिप्लिन तोड़ा और मामला डीन तक पहुंचा। उन्होंने अनुशासन समिति की बैठक बुलाई और उनकी शिकायत को हेड आफिस रायपुर फारवर्ड कर दिया गया। वहां से छात्र व छात्रा का कोरिया कॉलेज में स्थानांतरण कर दिया गया। चूंकि परीक्षाएं नजदीक थी इसलिए दोनों से कहा गया कि वह यहां आकर परीक्षा दिला सकते हैं। इस बीच छात्रा ने अपने परिजनों के साथ थाने पहुंचकर छात्र के खिलाफ एफआईआर दर्ज करा दी। उनके बीच क्या हुआ था? किसी को भी पता नहीं पर जानने वालों का कहना है कि छात्रा ने परिजनों के दबाव में सबकुछ किया था। चंद्रशेखर के खिलाफ एफआईआर हुआ तो पुलिस उसे गिरफ्तार करने कृषि महाविद्यालय के हॉस्टल तक पहुंची। 3-4 मर्तबा पुलिस उसे पकड़ने पहुंची। छात्र ने हास्टल छोड़ दिया था। उसने छिपकर कहीं दूसरी जगह रहना शुरू कर दिया था। वह कॉलेज नहीं आता था। नवंबर से 5 जनवरी तक उसका एग्जाम था। चंद्रशेखर ने कॉलेज आकर सभी विषयों की परीक्षा दिलाई। युवती यहां एक्जाम देने नहीं आई। सरकंडा पुलिस छात्र की तलाश में थी। इस बीच उसे कहीं से गिरफ्तार कर लिया गया। छात्र को सरकंडा पुलिस ने बाहर से गिरफ्तार किया था पर उसे थाने में ही शो किया।
कथित चाचा अस्पताल से भागा, शाम को पहुंचा बड़ा भाई
पुलिस का कहना है कि उसने चंद्रशेखर की गिरफ्तारी की सूचना उसके चाचा भरतलाल गेंदले को दी थी। भरतलाल थाना आने के बजाए जमानत कराने सीधे कोर्ट चला गया था। जब उसे चंद्रशेखर के लॉकअप में खुदकुशी के प्रयास की जानकारी मिली तो वह सिम्स पहुंचा। यहां उसकी हालत देखकर वह वहां से भाग निकला। दोपहर में पुलिस ने चंद्रशेखर के घर सूचना दी तो उसका बड़ा भाई पवन शाम को सिम्स पहुंचा। पवन ने कहा वह भरतलाल को नहीं पहचानता।
घटना के बाद रात को हॉस्टल के बाहर सन्नाटा, कोई बात करने को राजी नहीं
डीन का कहना-5 जनवरी के बाद छात्र कॉलेज नहीं आया था
डीन सीआर पटेल का कहना है कि छात्र की शिकायत को अनुशासन समिति की बैठक में रखा गया था फिर दोनों को समझाईश दी गई थी। लगभग पूरा मामला सेटल हो गया था। उन्होंने कहा कि पुलिस ने छात्र को कालेज या हास्टल से गिरफ्तार नहीं किया है।
कृषि महाविद्यालय का हॉस्टल जहां छात्र चंद्रशेखर रहता था।
खतरे से बाहर,बेड में शिफ्ट : सिम्स के डाक्टरों ने चंद्रशेखर की हालत को खतरे से बाहर बताया है। पीआरओ आरती पांडेय के अनुसार उसकी शारीरिक क्रियाएं सामान्य है और वेंटीलेटर हटा लिया गया है। छात्र को ऑपरेशन थियेटर से बेड में शिफ्ट कर दिया गया है।
आईजी ने कस्टोडियल रोकने थानेदारों की बुलाई थी बैठक
आईजी ने 6 दिन पहले खासकर कस्टोडियल पर बैठक बुलाई थी। उन्होंने कहा था यह किसी भी कीमत पर नहीं होना चाहिए और इस पर विशेष ध्यान दिया जाए। उनकी चेतावनी का कोई असर नहीं पड़ा। घटनाएं हो जाना इस बात की ओर इशारा करती है कि थानेदार अपने उच्चाधिकारियों के निर्देश का किस तरह पालन करते हैं।
टीआई पर आरोप: युवक ने हाईकोर्ट में जहर खा लिया था
12 दिन पहले हिरासत में पहली मौत, दोनों की जांच
भाजपा के पूर्व मंडल अध्यक्ष रत्तू मिश्रा ने सरकंडा पुलिस पर प्रताड़ना का आरोप लगाते हुए हाईकोर्ट में जाकर जहर खा लिया था। उसे अपोलो में भर्ती कराया गया था। शनिचरी के एक दुकानदार ने भी थानेदार एसएन शुक्ला पर प्रताड़ना का आरोप लगाते आत्मदाह की धमकी दी थी।
सरकंडा में कस्टोडियल के 12 दिन पहले ही 21 नवंबर को सिटी कोतवाली थाने में जहर खाने के बाद उल्टियां करने पर चोरी के आरोपी सुरेश तिवारी को सिम्स में भर्ती कराया गया था। दूसरे दिन यहां उसकी मौत हो गई। दोनों की न्यायिक जांच चल रही है।
छात्र चंद्रशेखर गायकवाड़
सरकंडा पुलिस थाने का वह लाॅकअप (बाईं ओर ) जहां चंद्रशेखर को रखा गया था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva